钦定古今图书集成/历象汇编/乾象典/第045卷 > 传舍
## 钦定古今图书集成/历象汇编/乾象典/第045卷 > 传舍

按《星经》传“舍九星在华盖奚仲北，近天河，主宾客之
馆。”

按：《史记天官书》《汉书天文志》俱不载。

按《晋书天文志》。传“舍九星。在华盖上。近河。宾客之馆。”
按《隋书天文志》同。

按《宋史天文志》：传“舍九星，在华盖上，近河，宾客之馆，
主北使入中国。”

按《观象玩占》，传“舍九星在紫微宫外华盖上，近河戍，
宾客之馆舍也，主备奸使。一曰水官也。”

按《管窥辑要》：“传舍九黑星，距西第四星，去极二十八
度，入胃五度，在华盖上，近河。宾客之馆，亦为驿亭。”苏
鹗曰：“传者，以木为之，长一尺五寸，书符其上，又以一
版偕封以御史印章，所以为信。乘传者，依乘符传而
行，若今之使者持节耳。”师古者：以车谓之传车，后有
置单马，谓之驿骑。